**Dodatok k pokynom upravujúcim podmienky prevádzky materskej školy od 02.09.2020 pre školský rok 2020/2021.**

Tento dokument rešpektuje plánované opatrenia a rozhodnutia relevantných úradov účinných od 02. septembra 2020, a to hlavne opatrenia Úradu verejného zdravotníctva SR a Rozhodnutie ministra školstva, vedy, výskumu a športu SR a zriaďovateľa materskej školy Mesta Banská Bystrica.

Dokument je koncipovaný ako Alert (výstražný) systém a manuál odporúčaní v troch úrovniach – zelenej, oranžovej, červenej. Zelená fáza predstavuje stav, kedy sa v materskej škole nevyskytlo žiadne podozrivé ani pozitívne dieťa či zamestnanec na ochorenie COVID – 19. Oranžová fáza zachytáva situáciu, kedy sa v materskej škole vyskytlo dieťa alebo zamestnanec podozrivý na ochorenie COVID -19. Červená fáza obsahuje zoznam opatrení pri dvoch a viac potvrdených pozitívnych prípadoch medzi deťmi alebo pedagogickými pracovníkmi alebo jedným pedagógom. Výstražný systém je stavaný na každú školu individuálne.

**ZELENÁ FÁZA:**

1. **Prevádzka a vnútorný režim materskej školy platný pre školský rok 2020/2021**

Na základe oznámenia ministra školstva o možnosti otvorenia materských škôl, mesto Banská Bystrica ako zriaďovateľ otvára materské školy od 02. septembra 2020, vzhľadom na personálne, materiálne a priestorové možnosti konkrétnej materskej školy.

Po schválení zákonnými zástupcami detí na ZRŠ dňa **04.09.2019** je prevádzka MŠod

 **6.30 hod. – 16.30 hod.**

*Zriaďovateľ*

* Vydá pokyn riaditeľom MŠ na zabezpečenie dôkladného čistenia priestorov materskej školy, dezinfekcie priestorov a hračiek
* Zabezpečí prevádzku MŠ vo svojej pôsobnosti v bežnom režime
* V spolupráci s riaditeľom MŠ pre všetkých zamestnancov a prevádzku zabezpečí dostatok dezinfekčných prostriedkov pre dezinfekciu a osobnú hygienu, ako aj osobné ochranné prostriedky. Pre prevádzku MŠ zabezpečilo bezdotykové teplomery a papierové utierky. Zásobníky na papierové utierky boli zakúpené a uhradené z príspevku rodičov ZRŠ.
* Zriaďovateľ v spolupráci s riaditeľkou MŠ zabezpečuje dostatok dezinfekčných prostriedkov potrebných pre zabezpečenie aktuálne stanovených hygienicko- epidemiologických podmienok vo všetkých priestoroch MŠ a v exteriéri MŠ
* **Dochádzku do materskej školy umožní len deťom z rodín, ktoré nie sú v karanténe**
* Materská škola si pre účely izolácie dieťaťa u ktorého sa vyskytnú príznaky ochorenia COVID – 19, prípadne iného prenosného ochorenia počas VVP vyčlenila priestor (**riaditeľňa MŠ)**, ideálne s rozlohou 15m2 a priamym vetraním. Miestnosť môže štandardne slúžiť aj na iné účely, ak je však do nej umiestnené dieťa s príznakmi ochorenia COVID -19 alebo iného prenosného ochorenia, následne po opustení miestnosti dieťaťom je dôkladne vydezinfikovaná (podľa usmernenia Úradu verejného zdravotníctva a vyvetraná).

*Riaditeľka MŠ*

* Vydá pokyny, upravujúce podmienky MŠ na obdobie školského roku 2020/2021 vo veciach:
* prevádzky a vnútorného režimu materskej školy na školský rok 2020/2021,
* podmienok na zaistenie bezpečnosti a ochrany zdravia detí.
* Pri prvom nástupe do zamestnania všetci zamestnanci školy vyplnia dotazník o zdravotnom stave pred nástupom do zamestnania (**PRÍLOHA 1)**. Zamestnanci predkladajú po každom prerušení dochádzky v trvaní viac ako tri dni písomné vyhlásenie o tom, že neprejavujú príznaky prenosného ochorenia a nemajú nariadené karanténne opatrenia (**PRÍLOHA 1a).**
* Pri vstupe do materskej školy bude zriadený ranný filter.
* V prípade podozrenia na ochorenie COVID -19 v MŠ bude riaditeľka bezodkladne riešiť vzniknutú situáciu podľa usmernenia odporúčacieho materiálu (časť **ORANŽOVÁ FÁZA**).

***Personálne zabezpečenie prevádzky materskej školy***

* Výchovno-vzdelávaciu činnosť zabezpečujú pedagogickí a odborní zamestnanci, ktorí nepatria do rizikovej skupiny z hľadiska ohrozenia ochorením COVID – 19.
* Ostatné činnosti v materskej škole (stravovanie, upratovanie) zabezpečia nepedagogickí zamestnanci, ktorí nepatria do rizikovej skupiny z hľadiska ohrozenia ochorením COVID – 19.

***Pracovnoprávne aspekty po otvorení materskej školy***

* Zamestnanci školy plania svoje pracovné povinnosti osobne na pracovisku podľa pracovnej zmluvy a pracovnej náplne.
* Zamestnanci materskej školy budú vykonávať **prácu na pracovisku pri dodržiavaní hygienických a bezpečnostných opatrení**, ktoré určil Úrad verejného zdravotníctva Slovenskej republiky. Na tento účel zriaďovateľ zabezpečil dezinfekčné a hygienické prostriedky (penová dezinfekcia, Savo, náplne do rozpašovačov, dezinfekčné mydlo, ochranné rúška, bezdotykový teplomer, hygienické rúška).
* Ak niektorý zo zamestnancov zo subjektívnych dôvodov (obava z nákazy, nepodložená klinickými príznakmi) odmieta vykonávať pracovnú činnosť osobne a na pracovisku, zamestnávateľ môže:
* sa dohodnúť so zamestnancom na čerpaní dovolenky (§ 111 ods. 1 Zákonníka práce) alebo
* ospravedlniť neprítomnosť zamestnanca na pracovisku bez náhrady mzdy (tzv. prekážka v práci na strane zamestnanca) podľa § 141 ods. 3 písm. c) Zákonníka práce.

*Rizikoví zamestnanci:*

|  |  |  |  |
| --- | --- | --- | --- |
| P.č. | Meno a priezvisko | Zaradenie | Riziková skupina |
| 1. | Lýdia Bergmannová | pedagogický zamestnanec | osoba nad 60 rokov |
| 2. | Mgr. Janka Kasperová | pedagogický zamestnanec | osoba nad 60 rokov |
| 3. | Ľubica Kmeťová | nepedagogický zamestnanec | osoba s cukrovkou |

***Pracovný čas a rozvrh pracovných zmien***

* Podľa § 90 ods. 4 Zákonníka práce *„Začiatok a koniec pracovného času a rozvrh pracovných zmien určí zamestnávateľ po dohode so zástupcami zamestnancov a oznámi to písomne na mieste u zamestnávateľa, ktoré je zamestnancovi prístupné.“* Z uvedeného vyplýva, že povinnosť určiť **začiatok a koniec pracovného času je v kompetencii zamestnávateľa.**
* Podľa § 250b ods. 3 Zákonníka práce *„Rozvrhnutie pracovného času je zamestnávateľ povinný zamestnancovi oznámiť najmenej dva dni vopred, ak sa so zamestnancom nedohodne na kratšej dobe, a****s platnosťou najmenej na týždeň.“*** Riaditeľ školy určí aj rozsah a rozvrh priamej výchovno-vzdelávacej činnosti a rozsah ostatných činností súvisiacich s výchovno-vzdelávacou činnosťou, ktorú budú pedagogickí zamestnanci vykonávať **na pracovisku a z domácnosti počas pracovnej doby.**
* Podľa § 97 ods. 1 Zákonníka práce *„Práca nadčas je práca vykonávaná zamestnancom na príkaz zamestnávateľa alebo s jeho súhlasom nad určený týždenný pracovný čas vyplývajúci z vopred určeného rozvrhnutia pracovného času a vykonávaná mimo rámca rozvrhu pracovných zmien.“*
* Určenie **nadčasových** hodín pri práci na pracovisku je vo **výlučnej kompetencii zamestnávateľa.** Ak pedagogický zamestnanec bude na príkaz zamestnávateľa vykonávať výchovno-vzdelávaciu činnosť nad rozsah základného úväzku ustanovujúceho nariadením vlády Slovenskej republiky č. 201/2019 Z. z. o priamej výchovno-vzdelávacej činnosti, **vznikne mu práca nadčas.**
* Podľa § 7 ods. 3 druhej vety vyhlášky Ministerstva školstva Slovenskej republiky č. 306/2008 Z. z o materskej škole v znení vyhlášky č. 308/2009 Z. z. *„V triede s celodennou výchovou a vzdelávaním zabezpečujú predprimárne vzdelávanie striedavo na zmeny dvaja učitelia.“*
* Z uvedeného vyplýva, že ak po znovuotvorení materskej školy zamestnávateľ učiteľkám materskej školy s **celodennou prevádzkou určí prácu na zmeny,** učiteľkám materskej školy vznikne nárok na **príplatok za zmennosť.**

***Odmietnutie nástupu do práce pre hrozbu koronavírusu***

* Podľa § 47 ods. 3 Zákonníka práce *„Zamestnávateľ* ***nesmie posudzovať ako nesplnenie povinnosti,*** *ak zamestnanec odmietne vykonať prácu alebo splniť pokyn, ktoré sú v rozpore so všeobecne záväznými právnymi predpismi alebo s dobrými mravmi,* ***bezprostredne a vážne ohrozujú život alebo zdravie zamestnanca alebo iných osôb.“***
* Podľa § 147 ods. 1 Zákonníka práce *„****Zamestnávateľ je*** *v rozsahu svojej pôsobnosti* ***povinný sústavne zaisťovať bezpečnosť a ochranu zdravia zamestnancov*** *pri práci a na ten účel vykonávať potrebné opatrenia vrátane zabezpečovania prevencie, potrebných prostriedkov a vhodného systému na riadenie ochrany práce. Zamestnávateľ je povinný zlepšovať úroveň ochrany práce vo všetkých činnostiach a prispôsobovať úroveň ochrany práce meniacim sa skutočnostiam.“*
* Podľa § 5 ods. 1 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov ***„Je zamestnávateľ povinný uplatňovať všeobecné zásady prevencie*** *pri vykonávaní opatrení nevyhnutných na zaistenie bezpečnosti a ochrany zdravia pri práci vrátane zabezpečovania informácií, vzdelávania a organizácie práce a prostriedkov.“*
* Podľa § 5 ods. 2 písm. a) zákona č. 124/2006 Z. z. ***„Všeobecné zásady prevencie*** *sú* ***vylúčenie nebezpečenstva*** *a z neho vyplývajúceho rizika,* ***posudzovanie rizika,*** *ktoré nemožno vylúčiť, najmä pri výbere a počas používania pracovných prostriedkov, materiálov, látok a pracovných postupov,...“* To znamená, že zamestnávateľ a zamestnanec sa **riadia opatreniami** úradu a zamestnávateľ **prijíma všetky opatrenia na zaistenie ochrany** života a zdravia zamestnancov na pracovisku.
* **Ak zamestnávateľ poruší povinnosti vyplývajúce z prijatých opatrení alebo neutvorí priaznivé pracovné podmienky na pracovisku** na zaistenie bezpečnosti a ochrany zdravia pri práci zamestnancov **odmietne** vykonávať prácu na pracovisku **z dôvodu bezprostredného a vážneho ohrozenia** jeho života alebo zdravia, konanie zamestnanca **nie je možné posudzovať ako porušenie povinností** vyplývajúcich z jeho pracovnej zmluvy alebo **ako porušenie pracovnej disciplíny.**

Prevádzka v materskej škole do **14.09.2020** bude na základe odporúčania MŠ VaV SR (nespájať a nemiešať deti v skupinách) v každej triede do od **6,30 hod. – 16, 30 hod.**

**Učiteľkám za nadčasy vznikne náhradné voľno.**

**Prevádzka v skupinách v čase mimoriadnej situácie COVID – 19:**

|  |
| --- |
| **I. trieda od do** |
| **uč. Dlhošová Jarmila 730 hod. 1630 hod.** |
| **uč. Tkáčová Danka 730 hod. 1630 hod.** |
| **II. trieda** |
| **uč. Černáková Jana 700 hod. 1545 hod.** |
| **uč. Kasperová Janka, Mgr. 700 hod. 1545 hod.** |
| **III. skupina** |
| **uč. Vetráková Daša, PaedDr. 700 hod. 1600 hod.** |
| **uč. Končeková Alena 700 hod. 1600 hod.** |
| **IV. skupina** |
| **uč. Bergmannová Lýdia 710 hod. 1630 hod.**  |
| **uč. Plencnerová Veronika Bc. 710 hod. 1630 hod.** |

**Schádzanie detí:**

\* V čase od **630 hod. do 700** **hod**. sa všetky deti schádzajú v **III. triede.** III. triedu o 630 hod. otvára p. uč. Bergmannová Lýdia, p. uč. Plencnerová Veronika, Bc.

Od **730****hod.** sa prevádzka uskutočňuje v **I. triede,** od **700 hod**. v **II. triede**,od **710** v **IV. triede.**

**Rozchádzanie detí:**

|  |  |
| --- | --- |
| **I. trieda – prízemie** | **- je otvorená od 730 hod. do 1600 hod. (o 1600  hod. deti prechádzajú do III. triedy)** |
| **II. trieda – poschodie vľavo** | **II. trieda je otvorená v čase od 700 hod. do 1545 hod.** **O 1545 hod. sa deti presúvajú do IV. triedy (zadný trakt budovy)** |
| **III. trieda – poschodie vpravo****(2. skupina)** | **- III. trieda je otvorená v čase od 630 hod. do 1630 hod.**  **\*zatvára: p. uč. Tkáčová Danka, p. uč. Černáková Jana)**  |
| **IV. trieda –****zadný trakt budovy****(3. skupina)** | **- je otvorená od 710 hod. do 1630 hod.****(zatvára: p. uč. Bergmannová Lýdia, p. uč. Plencnerová Veronika, Bc.)** |

**Poznámka:** Menovitý zoznam odovzdaných a prijatých detí učiteľkám z inej triedy sa zapíše do zošita evidencie. Zodpovednosť za prevzaté deti potvrdia učiteľky v zošite svojim podpisom.

Budova materskej školy je otvorená o **1445.** Dieťa je povinný zákonný zástupca, alebo ním poverená osoba z materskej školy prevziať najneskôr do **1630 hod.**

***Odporúča sa, aby dieťa z materskej školy vyzdvihol počas celého týždňa ten istý zákonný zástupca dieťaťa.*** Taktiež je vhodné, aby deti, s cieľom ochrany pred komunitným šírením ochorenia COVID – 19 v materskej škole, prichádzali a odchádzali len s osobami, ktoré s dieťaťom žijú v spoločnej domácnosti. V prípade, ak bude touto osobou súrodenec, musí byť starší ako 10 rokov.

**Zmennosť pedagogických zamestnancov**

|  |  |  |  |  |
| --- | --- | --- | --- | --- |
| **Skupina** | **I. zmena** |  | **II. zmena** |  |
|  **I. skupina** | Danka Tkáčová | *tr.učiteľka* | Jarmila Dlhošová |  |
| **II. skupina** | Jana Černáková | *tr.učiteľka* | Mgr. Janka Kasperová |  |
|  **II. skupina** | PaedDr. Daša Vetráková |  | Alena Končeková | *tr. Učiteľka* |
|  **III. skupina** | Lýdia Bergmannová |  | Bc. Veronika Plencnerová | *tr.učiteľka* |

***Organizácia a obsah predprimárneho vzdelávania***

* V závislosti od poveternostných podmienok sa prevažná väčšina aktivít s deťmi a pre deti organizuje v exteriéri, či už areáli MŠ, alebo mimo nej.
* Zamestnanci materských škôl podľa svojho uváženia a možností, zabezpečia dostatočné vzdialenosti medzi deťmi pri hrových aktivitách, vzdelávaní a oddychu.
* Deti sa vzdelávajú a hrajú v menších skupinkách v súlade s rozhodnutím ministra.
* Pri pobyte v interiéri a v exteriéri materskej školy deti, ani pedagogickí zamestnanci **nemusia nosiť rúška ani ochranný štít.**
* Bude zabezpečené, aby kolektívy detí v triedach boli ucelené a zrušili sa triedy v ktorých dochádza ku kontaktu detí z rozličných tried („zberné triedy“).
* Vytvorená trieda sa nebude meniť, aj keď počet detí klesne, triedy sa nebudú medzi sebou premiešavať. Materská škola zváži, v prípade hraničných počtov, zmenu triedy.
* Zvýšená pozornosť bude venovaná rozvíjaniu a upevňovaniu hygienických návykov osobitne pred stravovaním a po príchode z pobytu vonku. Prioritne sa bude dbať na to, aby si deti osvojovali a upevňovali návyk umývať si ruky efektívnym spôsobom, ktorý zamedzuje prenos nákazy.

***Pobyt vonku***

Odchod na pobyt vonku a príchod z pobytu vonku sa v priaznivom počasí bude v materskej škole realizovať podľa jednotlivých skupín na základe nasledovného harmonogramu:

|  |  |  |
| --- | --- | --- |
| **skupina** | **odchod na pobyt vonku** | **príchod z pobytu vonku** |
| 1. **trieda**
 | 9 40 - 9 55 hod. | 11 00  - 11 15 hod. |
| 1. **trieda**
 | 9 55 – 10 05  hod. | 11 15 – 11 25 hod. |
| 1. **trieda**
 | 10 05 – 10 15 hod.  | 11 25 – 11 35 hod. |
| 1. **trieda**
 | 10 05 – 10 15 hod. (samostatný vchod na ŠZ) | 11 25 – 11 35 hod. |

*Harmonogram frekvencie striedania jednotlivých skupín v exteriéroch materskej školy*

|  |  |  |  |  |
| --- | --- | --- | --- | --- |
| ***DEŇ*** | ***Park*** | ***Farská záhrada*** | ***Tržnica*** | ***Okolie MŠ*** |
| **pondelok** | 1.trieda | 2.trieda | 3.trieda | 4.trieda |
| **utorok** | 2.trieda | 3.trieda | 4.trieda | 1.trieda |
| **Streda** | 3.trieda | 4.trieda | 1.trieda | 2.trieda |
| **štvrtok** | 4.trieda | 1.trieda | 2.trieda | 3.trieda |
| **Piatok** | 1.trieda | 2.trieda | 3.trieda | 4.trieda |

***Odpočinok detí***

* V prípade potreby detí o popoludňajší spánok sa na odpočinok detí môžu používať aj dostatočne vyvetrané a dezinfikované priestory herní.
* Odpočinok detí bude prebiehať obvyklým spôsobom.
* Odporúčaná vzdialenosť medzi lôžkami musí byť aspoň **1 meter.**
* Výmena posteľnej bielizne sa odporúča 1x do týždňa bežným spôsobom.
1. **Podmienky na zaistenie bezpečnosti a ochrany zdravia v materskej škole platný pre školský rok 2020/2021**

***Zákonný zástupca***

* Zodpovedá za dodržiavanie hygienicko-epidemiologických opatrení pri privádzaní dieťaťa do materskej školy, počas pobytu v šatňovom/vstupnom priestore materskej školy a pri odvádzaní dieťaťa z materskej školy (nosenie rúšok, dodržiavanie odstupov, dezinfekcia rúk).
* Dodržiava pokyny riaditeľa materskej školy, ktoré upravujú podmienky konkrétnej materskej školy na obdobie školského roka 2020/2021.
* Sprevádzajúca osoba zabezpečí umiestnenie rezervného rúška svojho dieťaťa do jeho skrinky alebo na miesto na to určené zamestnancom materskej školy.
* Odovzdá dieťa výhradne zamestnancovi, ktorý dieťa prevezme na základe záveru ranného zdravotného filtra.
* Predkladá pri prvom nástupe dieťaťa do materskej školy, alebo po každom prerušení dochádzky v trvaní viac ako tri dni písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie**.**
* Rešpektuje pravidlá nosenia hračiek a iného materiálu alebo pomôcok z domáceho prostredia do materskej školy.
* V prípade, že u dieťaťa je podozrenie alebo potvrdené ochorenie na COVID – 19, bezodkladne o tejto situácii informuje riaditeľku školy. Povinnosťou zákonného zástupcu je bezodkladné nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.

**Pokyny pre zákonných zástupcov**

* Deti prichádzajú a odchádzajú len s osobami, ktoré s dieťaťom žijú v spoločnej domácnosti. V prípade, ak bude touto osobou súrodenec, musí byť starší ako 10 rokov.
* Zodpovedá za dodržiavanie hygienicko – epidemiologických opatrení pri privádzaní dieťaťa do materskej školy, počas pobytu v šatňovom/vstupnom priestore materskej školy a pri odvádzaní dieťaťa z materskej školy (nosenie rúšok, dodržiavanie odstupov, dezinfekcia rúk).
* Dodržiava pokyny riaditeľa materskej školy, ktoré upravujú podmienky konkrétnej materskej školy na obdobie do konca školského roku 2020/2021.
* Odovzdáva dieťa výhradne zamestnancovi, ktorý dieťa prevezme až na základe záveru ranného zdravotného filtra. Dieťa ktoré sa lieči na alergickú nádchu, alergický kašeľ predloží pri nástupe do MŠ poslednú lekársku správu od alergológa.
* Predkladá pri prvom nástupe dieťaťa do materskej školy, alebo po každom prerušení dochádzky v trvaní viac ako tri dni písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie.
* Nedonáša do materskej školy žiadne hračky z domu.
* V prípade, že u dieťaťa je podozrenie alebo potvrdené ochorenie na COVID - 19, bezodkladne o tejto situácii informuje príslušného vyučujúceho a riaditeľa školy.
* Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.
* Sprevádzajúca osoba dieťaťa zabezpečí umiestnenie rezervného rúška svojho dieťaťa do jeho skrinky.
* Dieťa si umyje ruky bežným spôsobom pod dohľadom sprevádzajúcej osoby, ktorý je v súlade s aktuálnymi hygienicko – epidemiologickými nariadeniami.
* Sprevádzajúca osoba s dieťaťom rešpektuje pokyn ,že v šatni môže byť len jedno dieťa s jedným dospelým, v prípade súrodencov dve deti s jedným dospelým.

***Opatrenia materskej školy z dôvodu prevencie nákazy COVID – 19***

Opatrenia majú smerovať ku implementácii odporúčaní Úradu verejného zdravotníctva založené na princípe ROR – Rúško, Odstup, Ruky.

***Rúško*** sú opatrenia na obmedzenie priestorovej distribúcie kvapôčok telesných tekutín. K tomu patrí aj obmedzovanie nútenej cirkulácie vzduchu vo vnútorných priestoroch. ***Odstup*** sú opatrenia smerujúce k minimalizácii osobných kontaktov a obmedzovanie skupinových aktivít. ***Ruky*** sú opatrenia eliminujúce prenos infekcie z kontaminovaného povrchu na sliznice. Okrem osobnej hygieny sú to aj čistenie kontaktných povrchov a minimalizácia bodov s frekventovaným dotykom.

*Príchod do materskej školy/ odchod z materskej školy a organizácia v šatni*

* Materská škola zverejní oznam na vchodových dverách, ktorý hovorí, za akých podmienok nemôže nastúpiť dieťa do materskej školy (**Príloha č.5).**
* Pri ceste do materskej školy sa sprevádzajúce osoby a deti musia riadiť opatreniami ÚVZ SR a pokynmi RÚVZ. Celkový čas zdržiavania sa osôb sprevádzajúcich deti do materskej školy vo vonkajších a vnútorných priestoroch materskej školy nesmie presiahnuť **10 minút.** Sprevádzajúca osoba sa v priestoroch materskej školy pohybuje **vždy v rúšku** resp. v súlade s aktuálnymi hygienicko-epidemiologickými nariadeniami, a to hlavne za účelom odovzdania a vyzdvihnutia dieťaťa v rámci možností bez vstupovania do šatne. Dieťa môže sprevádzať vždy len jeden zákonný zástupca.
* Je prísne zakázané zhromažďovanie osôb pred materskou školou. Materská škola je povinná zabezpečiť organizáciu pohybu osôb pred svojimi vnútornými a vonkajšími priestormi tak, aby sa minimalizoval kontakt medzi osobami.
* Z uvedeného dôvodu bude **zabezpečený** pri vstupe do materskej školy **každodenný ranný zdravotný filter.**
* Ranný zdravotný filter sa vykonáva podľa štandardných pravidiel, prípadné meranie telesnej teploty deťom v rámci ranného filtra sa neodporúča. Ak bude teplota dieťaťu odmeraná, táto informácia sa nikde nezaznamenáva a nespracováva.
* V prípade podozrenia na ochorenia (nielen na COVID -19) nepedagogický zamestnanec na danú skutočnosť upozorní zodpovedného pedagogického zamestnanca príslušnej skupiny a ten dieťa **do materskej školy nepreberie.**
* Zákonný zástupca predkladá pri prvom nástupe dieťaťa do MŠ čestné vyhlásenie (**Príloha č. 3)** alebo po každom prerušení dochádzky dieťaťa do materskej školy v trvaní viac ako tri dni predkladá písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenia (**Príloha č.4).**

*Realizácia ranného zdravotného filtra v danej skupine*

* Dieťa pri každom príchode do materskej školy a danej skupiny si v umyvárke umyje ruky dezinfekčným mydlom bežným spôsobom pod dohľadom zamestnanca materskej školy, ktorý je v súlade a aktuálnymi hygienicko – epidemiologickými nariadeniami.

Podľa § 24 ods. 6 – 9 zák. č. 355/2007 Z. z o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov môže byť v predškolskom zariadení **umiestnené len dieťa,** ktoré:

1. je zdravotne spôsobilé na pobyt v kolektíve;
2. neprejavuje príznaky prenosného ochorenia.

Pedagogický zamestnanec denne vykonáva **evidenciu ranného filtra.** Je povinný:

1. prostredníctvom ranného filtra zistiť skutočnosť, či zdravotný stav dieťaťa umožňuje jeho prijatie do materskej školy;
2. prijať dieťa podozrivé z ochorenia iba na základe vyšetrenia jeho zdravotného stavu ošetrujúcim lekárom;
3. zabezpečiť izoláciu dieťaťa od ostatných detí, ak dieťa počas dňa prejavilo príznaky akútneho prenosného ochorenia, dočasný dohľad nad ním a informovanie zákonného zástupcu.

**Postup pri vykonávaní ranného filtra**

* preverenie skutočnosti, či zdravotný stav dieťaťa umožňuje jeho prijatie do zariadenia v praxi by malo zahŕňať rozhovor preberajúcej osoby so ZZ dieťaťa zameraný na informácie o zdravotnom stave dieťaťa, jeho súrodencov, prípadne osôb žijúcich v spoločnej domácnosti;
* preverenie výskytu závažnejších príznakov alebo ochorení vyžadujúcich poskytnutie zdravotnej starostlivosti (ambulantné ošetrenie, prípadná hospitalizácia);
* u dieťaťa overenie telesnej teploty do 37,5 st. (triaška), kontrola očných spojiviek (začervenanie, zapálené oči s výtokom), upchatý nos so sťaženým dýchaním, hustý skalený, zafarbený (žltý – zelený) výtok z nosa (nádcha), bolesť uší, výtok z uší, oslabený sluch, suchý dusivý kašeľ, vlhký produktívny kašeľ, vracanie, náhla strata chuti a čuchu, riedka stolica niekoľkokrát denne, novovzniknuté začervenanie pokožky, vyrážky, chrasty a pod. na koži, výskyt iných možných príznakov akútnej infekcie dýchacích ciest.
* Učiteľka môže odmietnuť prevzatie dieťaťa ak zistí, že jeho zdravotný stav nie je vhodný na prijatie do materskej školy. Rozhovor so ZZ zapíše učiteľka do zošita, ktorý je na to určený a dá ho podpísať ZZ.

***Podozrenie na COVID – 19***

* Nikto s príznakmi infekcie dýchacích ciest, ktoré by mohli zodpovedať známym príznakom COVID - 19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov materskej školy.
* Ak dieťa v priebehu dňa vykazuje niektorý z možných príznakov COVID - 19, dieťa si bezodkladne nasadí rúško a je nutné umiestniť ho do samostatnej miestnosti, sprevádzajúca osoba si tiež nasadí rúško a kontaktuje zákonných zástupcov. Tí ho bezodkladne vyzdvihnú.
* Ak sa u zamestnanca materskej školy objavia príznaky nákazy COVID - 19 v priebehu jeho pracovného dňa, bezodkladne o tom informuje riaditeľa materskej školy a opustí materskú školu v najkratšom možnom čase s použitím rúška.
* V prípade podozrivého dieťaťa alebo pracovníka sa škola riadi usmerneniami z Oranžovej fázy manuálu Ministerstva školstva VaV SR.

***Potvrdenie ochorenia na COVID – 19***

* Materská škola postupuje podľa usmernenia miestneho príslušného RÚVZ.

E – mail: koronapodnety@uvzsr.sk fax: 02/44 372 641, t. č. 02/49 284 111

RÚVZ: E- mail: ruvzbb@vzbb.sk t. č. 048/ 43 67 857

***Dezinfekcia vonkajších a vnútorných priestorov materskej školy***

* Nepedagogický zamestnanec **nosí rúško, alebo ochranný štít.**
* V miestnosti, kde sa zdržuje skupina, je zabezpečené časté a intenzívne vetranie.
* Priestory materskej školy, hygienické zariadenia a priestory umyvární, ako aj hrové prvky v exteriéri sa dezinfikujú najmenej dvakrát denne vhodnými dezinfekčnými prostriedkami, podľa potreby aj opakovane.
* Osobitná pozornosť sa venuje dezinfikovaniu šatňových/vstupných priestorov, do ktorých vstupujú sprevádzajúce osoby, ako aj dezinfikovaniu dotykových plôch kľučiek, vypínačov, dverí, zábradlia a ich okolia.
* Toalety budú vybavené dezinfekčným mydlom v dávkovači a jednorazovými papierovými utierkami (obrúskami) pre bezpečné osušenie rúk. Poháriky na stomatologický program a zubné kefky sú zakázané používať. Zakázané je používať **uteráky.**
* Prísny zákaz je taktiež používať **ventilátor.**
* Upratovací personál je informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov. O jednotlivých úkonoch sú nepedagogickí zamestnanci povinní viesť evidenciu a zaznačiť ju v zošitoch.
* Smetené nádoby sú zabezpečené tak, aby nebol nutný kontakt rúk s košom pri zahadzovaní odpadu (odstránením vrchného uzáveru koša).
* Papierové servítky, jednorazové rúška, jednorazové rukavice je potrebné vhadzovať do igelitového vreca a to následne uzatvorené umiestniť do komunálneho odpadu.

***Stravovanie detí v materskej škole***

*Príprava a výdaj pokrmov v školskej jedálni sa poskytuje:*

* Deťom materskej školy, ktoré sa zúčastňujú výchovno-vzdelávacieho procesu v materskej škole;
* Pedagogickým zamestnancom, ktorí zabezpečujú výchovno-vzdelávací proces v materskej škole;
* Nepedagogickým zamestnancom.

*Výdaj pokrmov v školskej jedálni:*

* Podľa miestnych podmienok, počtu detí a personálu je možné technicky zabezpečovať školské stravovanie v bežnej podobe za dodržania prísnych hygienických opatrení.
* Pre deti materskej školy je výdaj zabezpečený v triedach v jedálni podľa harmonogramu).
* V prípade skupín, ktoré sa budú stravovať v školskej jedálni bude stravovanie prebiehať na základe harmonogramu tak, aby sa skupiny detí nepremiešavali.
* Pred vstupom do jedálne je zabezpečená dezinfekcia rúk.
* Stravu vydáva personál spolu s čistým hygienicky baleným príborom v papierových servítkach, deti si sami jedlo a nápoje neodoberajú a neberú si ani príbory.
* Poverený zamestnanec v jedálni naberá polievku, nápoj, šalát a vydáva doplnky stravy (chlieb, ovocie).
* Pri zabezpečovaní stravovania v školskej jedálni sprevádzajúci pedagogický zamestnanec v rámci výchovy a vzdelávania k stravovacím návykom vypomáha s dokladaním jedál, nápojov a príborov.
* Výdaj jedla je potrebné uskutočniť do dvoch hodín od jeho prípravy v záujme dodržania epidemiologickej bezpečnosti.
* Pri príprave jedál a pri vydávaní je nutné dodržiavať sprísnené hygienické pravidlá.
* Povrchy stolov je nutné dezinfikovať **po každej skupine.**

*Príjem a výdaj individuálne donesených pokrmov*

Individuálne donášať diétne pokrmy do zariadenia je možné len deťom, korí už boli rozhodnutím riaditeľa prijatí na stravovanie a spĺňajú podmienky stravníka s diétou (potvrdenie ošetrujúceho lekára, prihláška na diétne stravovanie a informovaný súhlas zákonného zástupcu dieťaťa).

*Zákonný zástupca dieťaťa s osobitným diétnym stravovaním:*

* Donesie do zariadenia hotový diétny pokrm vo vlastných prepravných nádobách,
* Dodržiava zákaz vstupu nepovolaných osobám do výrobných priestorov, používa prekrytie horných dýchacích ciest, dodržiava 2 m odstup, rešpektuje minimálny kontakt, vrátane zákazu podávania rúk.
* Poverený zamestnanec preberie v rukaviciach prepravnú nádobu, očistí ju dezinfekčných prostriedkom a uloží vo vyhradenej chladničke, v ktorej sa neskladujú potraviny ani vzorky.
* Výdaj diétneho pokrmu sa ďalej zabezpečuje bežným spôsobom s dodržiavaním hygienických zásad.

V momentálnej situácii neprejavili zákonní zástupcovia dieťaťa o diétne stravovanie záujem.

***Organizácia pri jedle v školskej jedálni***

*Jedlo sa deťom podáva v dvoch etapách:*

|  |  |  |  |
| --- | --- | --- | --- |
| **Skupina** | **Desiata** | **Obed** | **Olovrant** |
| 1. **II. III. trieda**
 | 8 30 – 8 45 hod. | 11 30 – 11 45 hod. | 14 45 – 15 00 hod. |
|  **IV. trieda** | 8 50 – 9 05 hod. | 11 50 – 12 05 hod. | 1. 30 – 14 40 hod.
 |

**ORANŽOVÁ FÁZA:**

**Oranžová fáza nastáva v prípade podozrivého dieťaťa na ochorenie COVID-19 alebo podozrivého pracovníka, či pri vyhlásení takejto fázy Úradom verejného zdravotníctva. Nad rámec platných opatrení zelenej fázy je jej cieľom pripraviť materskú školu na pripadnú červenú fázu. Odporúča sa preto mobilizácia skladových zásob OOPP a dezinfekčných opatrení. Dieťa, či zamestnanca môže určiť ako podozrivého jedine miestne príslušné RÚVZ alebo spádový všeobecný lekár.**

V prípade, že:

 a) Mieste príslušný RÚVZ oznámi škole podozrenie výskytu ochorenia u dieťaťa alebo pracovníka školy:

• škola postupuje podľa nižšie uvedených krokov a čaká na pokyny a poskytuje plnú súčinnosť miestne príslušnému RÚVZ.

b) Zákonný zástupca alebo zamestnanec oznámi po indikácií všeobecným lekárom škole, že je u jeho dieťaťa (v prípade zákonného zástupcu) alebo uňho (v prípade zamestnanca) podozrenie na ochorenie COVID-19

• v prípade ak RÚVZ neskontaktuje školu do 48 hodín, tak škola kontaktuje miestne príslušné RÚVZ a informuje o podozrení u dieťaťa / pracovníka

• škola následne postupuje podľa nižšie uvedených krokov a čaká na pokyny a poskytuje plnú súčinnosť miestne príslušnému RÚVZ.

**ČERVENÁ FÁZA:**

**Červená fáza nastáva pri dvoch a viac potvrdených pozitívnych prípadoch medzi deťmi, nepedagogickými pracovníkmi alebo jedným pedagogickým pracovníkom alebo v prípade nariadenia ÚVZ SR. Nad rámec opatrení zelenej a oranžovej fázy, platia nasledovné:**

**V prípade potvrdeného dieťaťa:**

• ak s ochorenie COVID-19 potvrdí u 2 a viac detí, odporúčame prerušiť vyučovanie v triedach detí s potvrdeným ochorením COVID-19 a vylúčiť z vyučovacieho procesu ich úzke kontakty. Ďalej sa postupuje podľa usmernenia príslušného všeobecného lekára alebo miestne príslušného RÚVZ. V škole sa uskutoční dezinfekcia podľa aktuálne platného usmernenia hlavného hygienik,

• ak sa u niektorého z osôb vylúčených zo školského procesu objavia počas doby zatvorenia školy príznaky na COVID-19, dotyčného manažuje prislúchajúci lekár všeobecnej starostlivosti,

• po ukončení šetrenia miestne príslušného RÚVZ sa škola vracia do zelenej fázy.

**V prípade potvrdeného pedagogického alebo odborného pracovníka :**

• vylúčiť zo školského procesu osoby v úzkom kontakte daného pracovníka. Ďalej sa postupuje podľa usmernenia príslušného všeobecného lekára alebo miestne príslušného RÚVZ. V materskej škole sa uskutoční dezinfekcia podľa aktuálne platného usmernenia hlavného hygienika,

• ak sa u nejakého z priamych kontaktov pracovníkov objavia počas doby zatvorenia školy príznaky na COVID-19, dotyčného manažuje prislúchajúci lekár všeobecnej starostlivosti. V prípade potvrdeného nepedagogického pracovníka

• vylúčiť zo školského procesu osoby v úzkom kontakte daného pracovníka.

Ďalej sa postupuje podľa usmernenia príslušného všeobecného lekára alebo miestne príslušného RÚVZ.

V škole sa uskutoční dezinfekcia podľa aktuálne platného usmernenia hlavného hygienika.

**V prípade potvrdeného zákonného zástupcu alebo osoby v úzkom kontakte s dieťaťom alebo pracovníkom**

• materská škola čaká na pokyny a poskytuje plnú súčinnosť miestne príslušnému RÚVZ.

• dieťaťa – materská škola sa riadi usmerneniami z oranžovej fázy

Tento dokument sa vzťahuje na základné prevádzkové podmienky materskej školy Lazovná 32, Banská Bystrica po dobu trvania potreby dodržiavania epidemiologických opatrení a odporúčaní. Upravuje iba tie základné prevádzkové podmienky, ktoré sa líšia od štandardných podmienok vyplývajúcich zo školských, hygienických, pracovnoprávnych a ďalších predpisov.

 --------------------------------------------------

V Banskej Bystrici, dňa 31.08.2020 vypracovala: PaedDr. Daša Vetráková – riaditeľka MŠ